Alejandro de Tomaso je pokojni argentinsko-italijanski dirkač Formule 1. V svoji karieri je nastopil le na dveh dirkah, Veliki nagradi Argentine v sezoni 1957, kjer je z dirkalnikom Ferrari &lt;a href="Ferrari%20Tipo%20500"&gt;500/625&lt;/a&gt; manjšega moštva Scuderia Centro Sud zasedel deveto mesto z več kot devetimi krogi zaostanka za zmagovalcem, in Veliki nagradi ZDA v sezoni 1959, kjer je z dirkalnikom Cooper T43 moštva Automobili O.S.C.A. odstopil v trinajstem krogu zaradi odpovedi zavornega sistema. Bolj uspešen kot dirkač je bil kot ustanovitelj in dolgoletni vodja avtomobilske tovarne in dirkaškega moštva De Tomaso Modena SpA. Umrl je leta 2003.